Technology/km

Translatewiki.net កំពុងប្រើបច្ចេកវិទ្យាជំនួយការជាច្រើន សំដៅបង្កើនល្បឿនការងារបកប្រែអោយកាន់តែលឿន​ និងបង្កើនគុណភាពការងារបកប្រែអោយកាន់តែល្អប្រសើរ។សូមអាន មេរៀនណែនាំការបកប្រែ និង កម្រងឯកសារជាទូទៅ សម្រាប់ព័ត៌មានបន្ថែមពីម៉ាស៊ីនបកប្រែដែលមិនពិសេសសម្រាប់តែវិគីនេះ។

ជំនួយការបកប្រែ
ជំនួយការបកប្រែសាមញ្ញជាងគេគឺ​គ្រាន់តែជាកម្រងព័ត៌មានមានប្រយោជន៍ខ្លាំងៗ​​ប៉ុណ្ណោះ។


 * បកប្រែជាភាសាដទៃ
 * អ្នកអាចជ្រើសរើសភាសាណាមួយ​ដែលអ្នកចង់បើកមើល ពេលកំពុង​បកប្រែ។ ការបកប្រែនានាសម្រាប់ភាសា​ដែលបានជ្រើសយកនេះ និងត្រូវបង្ហាញប្រសិនបើវាមាន។ ការបកប្រែជាភាសាដែលទាក់ទិន អាចជួយផ្ដល់គំនិតអោយអ្នកនឹករកពាក្យនិងរៀបវេយ្យាករណ៍ឃ្លា​បានត្រឹមត្រូវ។ អ្នកក៏អាចប្រើវាសម្រាប់គ្រាន់តែ​រៀនភាសាមួយទៀតបានដែរ!


 * ឯកសារពន្យល់
 * គ្រប់សូហ្វវែរទាំងអស់​សុទ្ធតែមានសារដែលពិបាកនឹងកាត់យល់ន័យបាន ទោះបីជាមានបរិបទក៏ដោយ។ សំណាងល្អ សារទាំងនេះមានឯកសារពន្យល់ដ៏មានប្រយោជន៍​នៅជាប់ជាមួយ។ ក្នុងករណីដែលគ្មានឯកសារពន្យល់នេះ យើងខ្ញុំនឹងជួយរកវាអោយអ្នក។ សូមធ្វើការស្នើសុំទៅកាន់ ទំព័រជំនួយ។ ឯកសារពន្យល់​ជួយប្រាប់អ្នកថាតើសារនោះជាអ្វី (ប៊ូតុងឬក៏ចំណងជើង), អត្ថន័យរបស់អញ្ញតិ និងព័ត៌មានផ្សេងៗទៀតដែលអ្នកត្រូវការដឹងពេលធ្វើការបកប្រែ។


 * ពិនិត្យវាក្យសម្ព័ន្ធ
 * យើងបានដាក់ប្រើមុខងារពិនិត្យងាយៗ ដើម្បីជួយក្រើនរំលឹកអ្នកពីកំហុសសាមញ្ញៗដូចជា អញ្ញតិមិនប្រើនិងមិនស្គាល់ កន្សោមHTMLមិនត្រឹមត្រូវ និងខ្វះវង់ក្រចកជាដើម។ កំហុសសាមញ្ញៗទាំងនេះ​តែងធ្វើអោយមានកំហូចពេលបង្ហាញសារ ហេតុនេះយើងចាំបាច់ត្រូវកែកំហុសនេះអោយបានមុន។

បច្ចេកវិទ្យាបកប្រែ
ទាំងនេះជាបច្ចេកវិទ្យាឈានមុខគេបន្ថែមទៀត ដែលទាញយកអត្ថប្រយោជន៍ពីការរីកចម្រើននៃ​វិស័យវិទ្យាសាស្ត្រកុំព្យូទ័រនិងបច្ចេកវិទ្យាភាសា។


 * អង្គចងចាំការបកប្រែ
 * យើងកំពុងប្រើសូហ្វវែរចងចាំការបកប្រែ ដែលផ្ដល់ដោយ translate toolkit ។ អង្គចងចាំការបកប្រែជួយអ្នកអោយបកប្រែបានស៊ីគ្នា និងពន្លឿនការបកប្រែសារដែលស្រដៀងគ្នាក៏ដូចជាសារដដែលៗ។


 * ម៉ាស៊ីនបកប្រែ Yandex និង Microsoft
 * អ្នកអាចប្រើការបកប្រែពី ម៉ាស៊ីនបកប្រែ Yandex ឬ ម៉ាស៊ីនបកប្រែ Microsoft ប្រសិនបើភាសារបស់អ្នកមាននៅទីនោះ។ អ្នកមិនចាំបាច់ធ្វើការចំលងរួចបិទភ្ជាប់ ដោយខ្លួនឯងទៀតទេ ព្រោះសំណើពីការបកប្រែនោះ​នឹងបង្ហាញនៅទីនោះ ពេលដែលអ្នកចាប់ផ្ដើមបកប្រែ!